2.1 Om chemiese energie as energiebron te kan bespreek By OpenStax | Jobilize
Om chemiese energie as energiebron
2.1 Om chemiese energie as energiebron te kan bespreek
Maak seker dat die leerders die blokdiagram kan lees. Aanvaar hul eie kombinasies, maar maak seker dat hulle so na as moontlik aan 11 760kJ kom. Voedselkombinasies moet ook aanvaarbaar wees, bv. boontjies en roomys is minder aanvaarbaar as 3 snytjies hoender en gebakte boontjies.
Aktiwiteit: om chemiese energie as energiebron te kan bespreek [lu 2.3]
Die geskatte temperatuur van die son is ongeveer 20 000 000 °C. Die son verskaf reeds miljoene jare energie aan plante en diere op aarde. Die meeste van die energie gaan ongelukkig verlore, omdat daar tot op hede nie 'n doeltreffende metode gevind is om dit op groot skaal vir latere gebruik te stoor nie.
Plante as vasleggers van sonligenergie
Plante stoor egter hierdie energie op 'n effektiewe manier. Die energie van die son word in die plante se blare omgeskakel na 'n ander vorm van energie. Hierdie proses word fotosintese genoem.
Plante berg die energie in die vorm van koolhidrate. Deur 'n gebalanseerde dieët te volg, kry ons genoeg energie van plant- sowel as diermateriaal om ons dagtake met genoeg lus en ywer aan te pak. Sonder voldoende energie sal ons lusteloos en moeg voel.
Kos as stoorplek van energie in chemiese vorm
Ons meet die hoeveelheid energie in kos in kilojoules (kJ). Deur noukeurig te let op die inligting op voedselprodukte se etikette, kan ons bepaal hoeveel energie ons inneem.
Die volgende blokgrafiek toon die kilojoules van 'n paar kossoorte. 'n Twaalfjarige met 'n gemiddelde massa van 40 kg het nagenoeg 11 760 kJ per dag nodig.
Gebruik die blokgrafiek en werk uit wat jy in een dag behoort te eet om genoeg energie te verkry. Dit is belangrik dat jy die kalibrering (skaalindeling) van die grafiek sal verstaan voordat jy die assessering aanpak.